laion/Wikipedia-Exotic huggingface dataset:
2018 VG18

2018 VG18 (שם כינוי: "הרחוק ביותר" - Farout) הוא גוף טרנס-נפטוני, המרוחק בממוצע מרחק של 95.2 יחידות אסטרונומיות. בזמן גילויו ב-2018 הוא היה במרחק של כ-120 יחידות אסטרונומיות, והוא הגוף הרחוק ביותר במערכת השמש אשר נצפה, והגוף הראשון שהתגלה מעבר למרחק של 100 יחידות אסטרונומיות (ומכאן כינויו). עם זאת הוא לא הגוף עם המסלול הכי רחוק, כיוון שחצי הציר הגדול הממוצע שלו הוא רק 95.2 יחידות אסטרונומיות. 2018 VG18 התגלה על ידי סקוט שפרד, צ'אד טרוחיו ודייוויד ת'ולן (אנ') בנובמבר 2018 במהלך החיפוש של כוכב לכת התשיעי המשוער. 2018 VG18 מוערך להיות בעל קוטר של 500 ק"מ. מגודלו ייתכן שיהיה מוגדר ככוכב לכת ננסי. מהאור הנראה המוחזר הוא נראה בצבע ורדרד, דבר שמצביע על ריכוז גבוה של (Tholin) על משטח קרח. עקב אי ודאות במסלול (Uncertainty parameter) הגוף טרם קיבל אישור רשמי על ידי האיגוד האסטרונומי הבינלאומי. נכון לדצמבר 2018 הוא קיבל שם זמני על ידי המרכז לכוכבי לכת מינוריים (ה־MPC) שהעניק לו את ההגדרה 2018 VG18. האסטרונומים גילו את הגוף במהלך החיפושים אחר עדויות לכוכב לכת תשיעי. נצפה לראשונה בנובמבר 2018 על ידי טלסקופ סובארו (Subaru Telescope), ואושר לאחר מכן באמצעות תצפיות שערך טלסקופ מגלן הענק בצ'ילה הגילוי נעשה בשיתוף פעולה של אוניברסיטאות בארצות הברית, טלסקופים בהוואי וצ'ילה המתופעלים ביפן. בזמן גילויו, 2018 VG18 היה במרחק של 120 יחידות אסטרונומיות, יותר מפי שלושה מהמרחק הממוצע של פלוטו מהשמש, וכפול מהמרחק הממוצע של אריס עם זאת, חצי הציר הגדול שלו משוערך ב-92.5 יחידות אסטרונומיות. נראה כי המסלול אינו מושפע ממסלולם של נפטון ואורנוס, ומכאן שהאליפטיות נובעת מכוכב הלכת התשיעי המשוער. אי הוודאות המסלולית שלו עולה על 100% ובשל תנועתו האיטית, והעובדה שלוקח לו קרוב ל-1000 שנים להקיף את השמש, ידרשו מספר שנים של תצפיות כדי לקבע את מסלולו. מסלול1 Compared to Eris and other TNOs. (from above the ecliptic) Retrograde motion in the sky through Taurus מדיה וקבצים בנושא 2018 VG18 בוויקישיתוף אודות Farout באתר של סקוט שפרד אסף גולן, פאראוט: כוכב הלכת הננסי הרחוק ביותר מהשמש, באתר ישראל היום, 18 בדצמבר 2018 Williams, G. V. (17 בדצמבר 2018). "MPEC 2018-Y14 : 2018 VG18". Minor Planet Center. נבדק ב-2018-12-17. {{cite web}}: (עזרה) "(2018 VG18)". JPL Small-Body Database Browser. נבדק ב-18 בדצמבר 2018. {{cite web}}: (עזרה) "Discovered: The Most-Distant Solar System Object Ever Observed". Carnegie Science. נבדק ב-17 בדצמבר 2018. {{cite web}}: (עזרה) Strickland, Ashley (17 בדצמבר 2018). "'Farout,' the most-distant solar system object discovered". CNN.com. נבדק ב-17 בדצמבר 2018. {{cite news}}: (עזרה) Discovered: The Most-Distant Solar System Object Ever Observed, באתר "Carnegie Science", 17 בדצמבר 2018 (באנגלית) Sarah Lewin, 'Farout!' Newfound Object Is the Farthest Solar System Body Ever Spotted, in "space.com" website, December 17, 2018 (באנגלית) סקוט שפרד. "DISCOVERY OF THE MOST DISTANT SOLAR SYSTEM OBJECT EVER OBSERVED". נבדק ב-20 בדצמבר 2018. {{cite web}}: (עזרה) Chang, Kenneth (17 בדצמבר 2018). "It's the Solar System's Most Distant Object. Astronomers Named It Farout. - Orbiting 11 billion miles from the sun, this tiny world offers additional clues in the search for the proposed Planet Nine". הניו יורק טיימס. נבדק ב-18 בדצמבר 2018. {{cite news}}: (עזרה) "'Farout!' Newfound Object Is the Farthest Solar System Body Ever Spotted". space.com (באנגלית). נבדק ב-2018-12-18.
יואב רוזנבוים

הרב יואב רוזנבוים (מכונה גם ר' יואב ממטרסדורף או ר' יואב ביליצר. נפטר בד' בסיון ה'תק"ע, יוני 1810) היה רב במספר קהילות בפולין ובהונגריה, ומחבר ספרים. בנם של רייזל (רייצל) והרב ירמיהו רוזנבוים, שהיה רב במטרסדורף וסאנטוב, בנו של הרב יצחק אייזיק רוזנבוים, רבה של אושפיצין. למד בישיבתו של אביו במטרסדורף (שעל שמה נקרא), וכבר בגיל צעיר אביו מינה אותו ללמד בישיבתו ולמסור בה שיעורים. נשא לאשה את בילא. בשנת ה'תקמ"ח התמנה לרב בזרנופצי שבפולין, ובשנת ה'תקנ"א נקרא למלא את מקום הרב לוי פולק ברבנות העיר צעהלים שבבורגנלנד, שם עמד בראשות ישיבה. בשנת ה'תקנ"ח עבר להתגורר בקרולי, בה כיהן ככל הנראה כראש בית מדרש. בשנת ה'תקס"א החל לכהן כרבה של אונסדורף, וגם שם עמד בראשות ישיבה. משבקשתו להעלאה במשכורתו לא נענתה, עבר בשנת ה'תקס"ח לכהן בסאנטוב, למלא את מקום אביו. בתפקיד זה כיהן עד לפטירתו בד' בסיון ה'תק"ע. החת"ם סופר הספיד אותו. יש אומרים שלאחר פטירתו נשא הרב מאיר אייזנשטטר את אלמנתו, ויש אומרים שנשא את בתו לאחר פטירת חתנו. בנו הרב משה שמואל יצחק - אב"ד סיסקא. חתניו ר' יצחק פרנקל-חלפן היה רבה של קרולי. חתנו הרב אברהם אביש טננבוים היה רבן של בוגרוגקרסטור וסיסקא. ר' שמשון נפתלי שפטיץ - רבה של ברטי-אויפאלו. מתלמידיו היה הרב דוד יהודה רוטנברג רבה של סנפטר (מחבר "תהלה לדוד"). שערי בינה – על החיבור "שערי שבועות" שיוחס לרי"ף, וינה ה'תקנ"ב. הסכמות: אביו, הרב מרדכי בנעט, הרב משה מינץ, הרב יצחק הלוי רבה של קראקא, הרב צבי הירש רזאניש רבה של לבוב, ר' שמואל מפשבורסק רבה של פרשבורג, ר' משולם זלמן הכהן מפירט והרב אלעזר הכהן מוואידלסוב. אמרי יואב - דרשות. בהסכמת ר' יחזקאל שרגא הלברשטאם משיניווא, יצחק יהודה שמלקיש מלבוב, ר' שלמה הלברשטאם מבאבוב, ר' משה גרינוולד מחוסט, ר' משה הלברשטאם מברטפלד, ר' צבי היש וייס מדומבורבה, ר' שרגא צבי טננבוים מטשאטה ור' משה וייס מזבורוב. מודעא זוטא - פירוש לספר "מודעא ואונס" לרבי חיים שבתי מסלוניקי. לצד פירושו של אביו "מודעא רבה". לבוב ה'תקנ"ח. חן טוב - ז'ובקבה ה'תקס"ה. שו"ת אמרי נועם. חלק א' על אורח חיים ויורה דעה יצא לאור על ידי נכדו הרב חיים ויטריאל במוקצ'בו ה'תרמ"ה. חלק ב' על אבן העזר יצא לאור בברוקלין ה'תשמ"ה. בספרו מתכתב עם גדולי דורו, בהם אביו, רבי אלעזר לעוו, ר' יהודה אב"ד מאקווא ועוד. קהילת צעהלים וחכמיה עמ' 92–101. יצחק יוסף כהן, חכמי הונגריה והספרות התורנית בה, מכון ירושלים, ה'תשע"ז, עמ' 227 – 229. דרשות חת"ם סופר דף שיג עמוד א - דף שטו עמוד ד (כהן, עמ' 229) קינסטליכער, עמ' 101 בחלק מהמקורות נטען שהיה חתנו של ר' יואב, אך קינסטליכער (עמ' 101) מציין שראה את חתימתו "בהגאון יואב".
ג'יימס קיילב בוגס

ג'יימס קיילב "קייל" בוגס (באנגלית: James Caleb "Cale" Boggs‏; 15 במאי 1909 – 26 במרץ 1993) היה פוליטיקאי אמריקאי מהמפלגה הרפובליקנית אשר כיהן שתי קדנציות כמושל דלאוור, שלוש קדנציות בבית הנבחרים של ארצות הברית ושתי קדנציות בסנאט של ארצות הברית כנציג דלאוור. בוגס נולד ב-15 במאי 1909 בצ'סוולד שבדלאוור. הוא היה בנם אדוארד ג'פרסון ולטי ווהן בוגס. בוגס סיים את לימודיו באוניברסיטת דלאוור ב-1931 וב-1937 סיים ללמוד בבית הספר למשפטים של אוניברסיטת ג'ורג'טאון. ב-1938 הוא התקבל לראשונה לבר משפטים, והחל את התמחותו בחוק ומשפט בדובר. במהלך מלחמת העולם השנייה, הוא שירת בדיוויזיית השריון השישית של צבא ארצות הברית אשר לחמה בחבל הריין, בנורמנדי, בארדנים ובמרכז אירופה. על שירותו במלחמה עוטר בחמישה כוכבי מערכה, אות לגיון ההצטיינות, מדליית כוכב הארד עליו נוסף אשכול עלי עץ אלון (Oak leaf cluster), ובעיטור נוסף של הכוחות המזוינים של צרפת. ב-1946 מונה לשופט בית המשפט לענייני משפחה של מחוז ניו קאסל. הוא נבחר לבית הנבחרים של ארצות הברית באותה השנה כאשר הביס את פיליפ א. טריינור הדמוקרטי. הוא זכה בבחירות חוזרות לבית הנבחרים בסך הכל שלוש פעמים, ב-1948 וב-1950. בבית הנבחרים כיהן מ-3 בינואר 1947 עד 3 בינואר 1953. בוגס נבחר למושל דלאוור ב-1952, לאחר שניצח בבחירות את אלברט קארוול, ונבחר לכהונה נוספת ב-1956. הוא שימש בתפקידו כמושל מ-20 בינואר 1953 עד 30 בדצמבר 1960, לאחר שהתפטר במטרה לקבל עליו את תפקידו כסנאטור אמריקאי. בוגס נבחר אל הסנאט של ארצות הברית ב-1960, לאחר שהביס בבחירות את הסנאטור המכהן ג'וזף אלן פריר הבן ב-1.4 אחוז, והפך לרפובליקני היחיד שהביס סנאטור דמוקרטי מכהן. הוא נבחר בשנית לסנאט ב-1966. הוא כיהן כסנאטור במשך שתי תקופות כהונה בשנים 1961–1973. במהלך כהונתו בסנאט, תמך בוגס בחוק זכויות האזרח מ-1964. בוגס הפסיד בבחירות לתקופת כהונתו השלישית בסנאט לג'ו ביידן, שהיה אז מועצת מחוז ניו קאסל. בוגס נישא לאליזבת מיור ולהם היו שני ילדים: קייל ג'וניור ומרילו. בני המשפחה היו חברים בכנסייה המתודיסטית. הוא נפטר ב-26 במרץ 1993 בביתו שבווילימנגטון. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 243-244. מדיה וקבצים בנושא ג'יימס קיילב בוגס בוויקישיתוף ג'יימס קיילב בוגס באתר אגודת המושלים הלאומית (באנגלית) ג'יימס קיילב בוגס, באתר המדריך הביוגרפי של הקונגרס של ארצות הברית (באנגלית) ג'יימס קיילב בוגס באתר The Political Graveyard (באנגלית) ג'יימס קיילב בוגס, באתר "Find a Grave" (באנגלית)
אנטואן ולואה-פורטייה

אנטואן ולואה-פורטייה (באנגלית: Antoine Valois-Fortier; נולד ב-13 במרץ 1990) הוא ג'ודוקא קנדי אשר מתחרה בקטגוריית המשקל עד 81 ק"ג. ולואה-פורטייה התחרה שלוש פעמים במשחקים האולימפיים. בלונדון 2012 הוא זכה במדליית הארד, לאחר שניצח את טרוויס סטיבנס האמריקאי. בריו 2016 סיים במקום השביעי, לאחר שהפסיד בשלב רבע הגמר לחסן חלמורזייב הרוסי שזכה בזהב. באולימפיאדת טוקיו 2020, הוא הודח בשלב שמינית הגמר לאחר הפסד לאלן חובצוב הרוסי. ולואה-פורטייה מחזיק בשלוש מדליות מאליפויות העולם, מדליית כסף (2014) ושתי מדליות ארד (2015 ו-2019). במשחקים הפאן-אמריקאיים הוא זכה במדליית ארד אחת (2011), ובאליפויות הפאן-אמריקאיות הוא מחזיק בשמונה מדליות, שלוש מדליות זהב (2016, 2018 ו-2019), שלוש מדליות כסף (2012, 2013 ו-2014) ושתי מדליות ארד (2011 ו-2015). במהלך הקריירה זכה ולואה-פורטייה במדליות רבות בטורנירים מהסבב העולמי, וביניהן מדליות מגראנד סלאם פריז וגראנד סלאם אבו דאבי. מדיה וקבצים בנושא אנטואן ולואה-פורטייה בוויקישיתוף אנטואן ולואה-פורטייה, ברשת החברתית פייסבוק אנטואן ולואה-פורטייה, ברשת החברתית אקס (טוויטר) אנטואן ולואה-פורטייה, ברשת החברתית אינסטגרם אנטואן ולואה-פורטייה, באתר הוועד האולימפי הבין-לאומי אנטואן ולואה-פורטייה, באתר olympedia.org אנטואן ולואה-פורטייה, באתר איגוד הג'ודו העולמי אנטואן ולואה-פורטייה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
ננאד מרקוביץ'

ננאד (ננו) מרקוביץ' זוריץ' (נולד ב-6 ביוני 1968) הוא כדורסלן עבר בוסני ומאמן כדורסל בהווה. הוא שיחק בעמד הגארד וגובהו 1.96 מטר. מרקוביץ' נולד בעיר דובוי שבבוסניה. גדל במחלקת הנוער של בוסנה סרייבו ומשם עלה לקבוצה הבוגרת של המועדון. בעקבות הצטיינותו זומן לנבחרת יוגוסלביה בכדורסל. לפני אליפות העולם בכדורסל 1990, שבה זכתה יוגוסלביה, נופה מרקוביץ' מסגל הנבחרת. מרקוביץ' יצא לשחק מחוץ למדינתו. בשנת 1992–1993 הוא שיחק בסטפנל טרייסטה, ששיחקה אז בליגת העל האיטלקית בכדורסל באיטליה. במהלך העונה עבר לליירה מספרד. בעונת 1993/1994 בליגה הלאומית בכדורסל שיחק בהפועל תל אביב הישראלית. הוא החליף את רדנקו דובראש, והגיע עם הקבוצה לגמר גביע המדינה בכדורסל ולגמר הפלייאוף, ובשניהם היא הפסידה בדרבי של תל אביב ליריבה העירונית מכבי תל אביב. בעונת 1994–1995 עבר לחובנטוד בדלונה שהייתה אז קבוצת צמרת בספרד. במהלך העונה עבר לשחק בליגה השווייצרית. בשנת 1995 חזר להפועל תל אביב. במשחקה נגד הפועל צפת קלע 40 נקודות, ובתום העונה נאלץ לעבור להפועל אילת בשל קשייה הכלכליים של הקבוצה מתל אביב. בשנים 1996–1999 שיחק בלימוז' מהליגה הצרפתית. בעת ששיחק בצרפת זכה להשתתף במשחק האולסטאר של הליגה ולנצח בתחרות הקליעות לשלוש במסגרת האירוע. בשנים שאחרי כן שיחק עונה אחת בולנסיה ועונה באסטודיאנטס מדריד מספרד, ולאחר מכן שיחק ביוון בקבוצות פאניוניוס היוונית ואולימפיאקוס ומורסיה מספרד. בעונת 2003–2004 שב לפאניוניוס ובעונה שאחרי שב לקבוצת נעוריו בוסנה סרייבו. בשנת 2005 זכה עמה בגביע הבוסני, ופרש ממשחק בשנת 2006 בתום שתי עונות בקבוצה. מרקוביץ' שיחק בנבחרת בוסניה, שהוקמה לאחר שבוסניה קיבלה את עצמאותה. לאחר פרישתו ממשחק מרקוביץ' מונה לתפקיד מאמן נבחרת בוסניה. בשנת 2007 מונה למאמן בוסניה סארייבו אך התפטר לאחר מכן. באוקטובר 2007 מונה למאמן פניוניוס היוונית והוביל אותה להשתתפות למקום השלישי בליגה היוונית ולהעפלה ליורוליג. חוזהו בקבוצה לא חודש והוא הוחלף בתום העונה לאחר עונה בה לא אימן, הוא שב ב-2009 לעמדת מאמן פאניוניוס למשך עונה אחת. כעבור עונה עבר לאמן את קבוצת קאוד מהעיר דרמה מיוון, שנאבקה על הישארותה בליגה. משנת 2014 מאמן מרקוביץ קבוצות מהליגה הטורקית. הוא אימן שנתיים בטרבזונספור, עונה בפינאר קרשיאקה, וב-2017 מונה למאמן טנריף מספרד. בתחילת העונה הוא זכה עם הקבוצה בגביע הבין יבשתי, אך בשל שרשרת הפסדים בהמשך פוטר מתפקידו. מאז פיטוריו מטנריף הוא מאמן את גזיאנטפ בסקטבול הטורקית. פרופיל, באתר eurobasket פרופיל, באתר פיב"א פרופיל, באתר ליגת העל הספרדית בכדורסל (בספרדית) אמיר בוגן, איפה הם היום - ננאד מרקוביץ', באתר ynet, 21 במאי 2006 הפועל תל אביב, באתר מנהלת ליגת העל Panionios hires Trifunovic as coach, באתר היורוליג, 21 ביוני 2008 ‏חזר לספרד: פוטיס קציקאריס מונה למאמן טנריפה, באתר ספורט1, 25 בנובמבר 2017
הפוסיקט דולז

הפוסיקט דולז (באנגלית: The Pussycat Dolls) הייתה להקת בנות אמריקאית המורכבת מזמרות, רקדניות, ושחקניות ידועות. את כל שירי הלהקה ביצעה הסולנית ניקול שרזינגר, ואילו יתר המשתתפות בהרכב הצטרפו אליה כמלוות בקולות רקע. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. טעויות בטבלה *נדרש עדכון (אנ'). הלהקה הוקמה על ידי כריסטינה אפלגייט בביתה בלוס אנג'לס. רובין אנטין, שותפתה, רצתה לשנות את אופי הלהקה מבחינת ריקודים והופעה על במה, ולשם כך היא הזמינה מספר חברות שהכירה מתחום הריקוד. אפלגייט הציעה כי ההרכב יופיע במועדון "סאנט סטריפ" שבבעלות ג'וני דפ. הופעתן הראשונה, בורלסקה, התקיימה בשנת 1995, ונמשכה באופן קבוע מדי יום חמישי. בשנת 2000, הזמרות גוון סטפאני וכריסטינה אגילרה הופיעו יחד עם הלהקה, וכריסטינה הפכה לחברה בה לפרק זמן קצר. בעקבות הצלחת המופע, הלהקה עברה למועדון "רוקסי", והופיעה שם פעמיים בשבוע במשך שבעה שבועות, יחד עם אומנים אורחים ובהם: בריטני מרפי, שרליז ת'רון, פריס הילטון ופמלה אנדרסון. בהמשך השתנה הרכב הלהקה, והיא השתתפה בפסקולי הסרטים "תפוס ת'כריש", עם השיר "We Went As Far As We Felt Like Going" וב-"הנרקוד?", כאשר ביצעו גרסת כיסוי ללהיט הישן "Sway" של דין מרטין (שיר מקסיקני במקור). בסוף שנת 2005 יצא הסינגל הראשון, "Don't Cha", מתוך אלבום הבכורה שלהן, PCD (המציין את ראשי התיבות של שם הלהקה). בשנת 2007, נערכה תחרות בשם "The Search for the Next Doll", (חיפוש אחר חברת להקה חדשה). הזוכה היא אסיה ניטולאנו. למרות זכייתה של ניטולאנו בתחרות היא בחרה שלא להצטרף ללהקה בשל רצונה לפתח קריירה כסולנית. אלבומן השני Doll Domination יצא לאור בספטמבר 2008. בסוף שנת 2009, פרשו בזו אחר זו כמה מחברות הלהקה, עד שניקול שרזינגר, הסולנית, נשארה לבדה. רובין אנטין מייסדת הלהקה הודיעה כי את הבנות שפרשו יחליפו בנות אחרות, אך לאחר תקופה ארוכה ומלאה בשמועות, הפוסיקט דולז מצאו עצמן בהפסקה עד להודעה חדשה. ב-30 בנובמבר 2019, הוכרז כי חברות הלהקה יתאחדו ויצאו לסבב הופעות במהלך שנת 2020. 2005: PCD 2008: Doll Domination 2009: Doll Domination 2.0 2009: Doll Domination 3.0 2006: Live from London 2007: The Pussycat Dolls: Live from Control Room 2006: Sessions@AOL 2009: Doll Domination – The Mini Collection 2006–2007: PCD World Tour 2009: Doll Domination Tour 2021: The Pussycat Dolls Tour פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. טעויות בטבלה *נדרש עדכון (אנ'). מדיה וקבצים בנושא הפוסיקט דולז בוויקישיתוף אתר האינטרנט הרשמי של הפוסיקט דולז (באנגלית) הפוסיקט דולז, ברשת החברתית פייסבוק הפוסיקט דולז, ברשת החברתית אקס (טוויטר) הפוסיקט דולז, ברשת החברתית אינסטגרם הפוסיקט דולז, ברשת החברתית טיקטוק הפוסיקט דולז, סרטונים בערוץ היוטיוב הפוסיקט דולז, במסד הנתונים הקולנועיים IMDb (באנגלית) הפוסיקט דולז, באתר Metacritic (באנגלית) הפוסיקט דולז, באתר אפל מיוזיק (באנגלית) הפוסיקט דולז, באתר ספוטיפיי הפוסיקט דולז, באתר סאונדקלאוד (באנגלית) הפוסיקט דולז, באתר Last.fm (באנגלית) הפוסיקט דולז, באתר AllMusic (באנגלית) הפוסיקט דולז, באתר MusicBrainz (באנגלית) הפוסיקט דולז, באתר דיזר הפוסיקט דולז, באתר Yandex.Music (ברוסית) הפוסיקט דולז, באתר Discogs (באנגלית) הפוסיקט דולז, באתר Songkick (באנגלית) הפוסיקט דולז, באתר Genius הפוסיקט דולז, באתר SecondHandSongs הפוסיקט דולז, באתר בילבורד (באנגלית) הפוסיקט דולז, באתר טיידל (באנגלית) הפוסיקט דולז, באתר אמזון מיוזיק
ג'סיקה גרליק

ג'סיקה ג'ולי אן גרליק (באנגלית: Jessica Julie Anne Garlick; נולדה בשנת 1981) היא זמרת ולשית. גרליק נולדה בשנת 1981 בעיר דרבי שבאנגליה, בריטניה. מגיל 16 החלה להופיע בטלוויזיה. היא זכתה בין היתר בתוכנית הכישרונות הצעירים "Star for a Night", ששודרה בטלוויזיה הוולשית. בשנת 2001 התמודדה בעונה הראשונה של התוכנית "פופ איידול", עליה מבוסס הפורמט של אמריקן איידול. ב-2002 הוזמנה על ידי ה-BBC להשתתף בתחרות "שיר עבור אירופה" להתמודדות על ייצוג בריטניה בתחרות האירוויזיון, הקהל בחר בה מבין המתמודדים בתחרות עם השיר "Come Back". באירוויזיון 2002 בטאלין הגיעה למקום השלישי. היה זה המקום הגבוה ביותר של בריטניה בתחרות במהלך העשור הראשון של המאה ה-21. בתחרות "שחר עבור אירופה" לשנת 2003 הציגה את הניקוד של ויילס. בשנת 2009 הוציאה את הסינגל "Hard Not to Fall". מדיה וקבצים בנושא ג'סיקה גרליק בוויקישיתוף ג'סיקה גרליק, במסד הנתונים הקולנועיים IMDb (באנגלית) ג'סיקה גרליק, באתר MusicBrainz (באנגלית) ג'סיקה גרליק, באתר Discogs (באנגלית) ג'סיקה גרליק, באתר Genius Jessica Garlick, באתר ה-BBC (באנגלית) "Jessica steps closer to Eurovision" (באנגלית בריטית). 2002-02-01.
סנדרין פרנסואה

סנדרין פרנסואה (בצרפתית: Sandrine François; נולדה בדצמבר 1980) היא זמרת צרפתייה. פרנסואה נולדה בדצמבר 1980 בפריז בירת צרפת. היא התגלתה כאשר שרה בפאב, והוזמנה להופיע בתוכניתה של מגישת הטלוויזיה מיריי דימה (אנ'). הופעתה הובילה לחתימת חוזה עם חברת הקלטות. ב-2002 נבחרה על ידי הטלוויזיה הצרפתית לייצג את צרפת באירוויזיון. נכתב עבורה השיר "Il faut du temps", שבין כותביו נמנה גם פטריק ברואל. בגמר אירוויזיון 2002 הגיע השיר למקום ה-5 עם 104 נקודות. היא גם הייתה הזוכה הראשונה של פרסי מרסל בזנסון בקטגוריית פרס התקשורת. הצלחתה בתחרות הובילה אותה להקלטת אלבומה "'Et Si Le Monde...'". באירוויזיון 2003 שימשה כמגישת תוצאות הניקוד של צרפת. שירה "Je prie le ciel" הופיע מספר פעמים בפסקול של אופרת הסבון המצליחה "Sous le soleil", ששודרה בערוץ TF1. ב-2007 השתתפה בהפקת אלבומה של הזמרת סלין דיון "D'elles". סנדרין פרנסואה, באתר MusicBrainz (באנגלית) סנדרין פרנסואה, באתר Discogs (באנגלית) France: some facts that you probably didn't know!, eurovision.tv
Destiny (סיבוב הופעות)

Destiny הוא סיבוב ההופעות השלישי של להקת הג'קסונים, שנועד לקדם אלבום בעל אותו השם. סיבוב ההופעות החל ב-22 בינואר 1979 בברמן, גרמניה, והסתיים כשנה לאחר מכן בהונולולו, הוואי שבארצות הברית. במהלך אותה השנה הופיעו חברי הלהקה 129 פעמים בסיבוב, שהתפרס על פני שלוש יבשות ותשע מדינות. מרבית ההופעות (83) התקיימו בארצות הברית. האלבום Destiny יצא לאור ב-17 בדצמבר 1979. כחמישה שבועות לאחר מכן נפתח סיבוב ההופעות בברמן, גרמניה. הלג הראשון של הסיבוב התקיים ברחבי אירופה ונמשך עד לתחילת חודש מרץ. לאחר מכן המשיכה הלהקה ל-14 הופעות בדרום אפריקה וסנגל. החלק האחרון והארוך של הסיבוב כלל הופעות ברחבי צפון אמריקה, כולל ביקור ב-79 ערים שונות ברחבי ארצות הברית. בחודש יוני נעצר הסיבוב לארבעה חודשים על מנת לאפשר למייקל ג'קסון, הזמר המוביל של הלהקה, לסיים את הקלטות אלבום הסולו שלו "Off the Wall" שיצא לאור באוגוסט אותה השנה. ההופעות בחלק הראשון של הסיבוב נערכו באולמות בעלי קיבולת בינונית של כ-3,000 צופים. לאחר יציאת אלבום הסולו התקיימו ההופעות באולמות גדולים יותר. גם סדר השירים השתנה ונוספו שירים מתוך האלבום. אירופה "Dancing Machine" "Things I Do for You" "Ben" "Keep on Dancing" מחרוזת: "I Want You Back" / "ABC" / "The Love You Save" "I'll Be There" "Enjoy Yourself" "Destiny" "Show You the Way to Go" "All Night Dancin'" "Blame It on the Boogie" אפריקה וצפון אמריקה "Dancing Machine" "Things I Do for You" "Get It Together" "Off the Wall" "Ben" "Keep on Dancing" מחרוזת: "I Want You Back" / "ABC" / "The Love You Save" "I'll Be There" "Rock with You" "Enjoy Yourself" "Blame It on the Boogie" "Don't Stop 'Til You Get Enough" "Shake Your Body (Down to the Ground)" "The singles explosion heard around the world..." Billboard. New York City. 91 (5). 3 בפברואר 1979. נבדק ב-5 במרץ 2016. {{cite journal}}: (עזרה) O'Toole, Kit (1 באוקטובר 2015). Michael Jackson FAQ: All That's Left to Know About the King of Pop. Milwaukee: Hal Leonard Corporation. ISBN 9781495045981. {{cite book}}: (עזרה) "The Jacksons On Tour". Ebony. Chicago. 35 (1). בנובמבר 1979. ISSN 0012-9011. נבדק ב-5 במרץ 2016. {{cite journal}}: (עזרה)
אלפין A110-50

אלפין A110-50 (בצרפתית: Alpine A110-50, קרויה גם: "רנו אלפין ZAR") היא מכונית קונספט, בתצורת מכונית מרוץ אשר הוצגה בשנת 2012 על ידי יצרנית הרכב הצרפתית רנו, לאחר שהשתלטה על Alpine automobile (אנ'). דגם ה-"אלפין A110-50" יוצר לציון 50 שנה לדגם אלפין A110 אשר יוצר בשנת 1962. מכונית מרוץ. 2 דלתות. הדגם בנוי מסיבי פחמן מחוזק פולימר "Carbon fiber reinforced polymer" (אנ'). חלוקת המשקל של הדגם היא 47.8% מלפנים ו -52.2% nאחור. יחס כוח / משקל - 1 טון ל-456 כ"ס. הגה - כולל מסך צבעוני. מנוע אחורי מרכזי - 3.5 ליטר. מנוע הנעה אחורית. הגוף האווירודינמי של הדגם עוצב באמצעות תהליך הנקרא "דינמיקה נוזל חישובית" ("Computational fluid dynamics" (אנ')). צבע: כחול. "אלפין A110-50" "אלפין A110-50" אלפין A108 מדיה וקבצים בנושא אלפין A110-50 בוויקישיתוף אלפין A110-50, סרטון באתר יוטיוב אלפין A110-50, סרטון באתר יוטיוב "אלפין A110-50" Siler, Wes (May 21, 2012). "The Return Of The Renault Alpine". jalopnik. Jalopnik. Retrieved 24 September 2015 "אלפין A110-50" Philip, Sam (May 25, 2012). "Trackside with the Alpine A 110-50". Top Gear. topgear. Retrieved 24 September 2015 "אלפין A110-50" topgear.com/car-news/motorsport/scooped-renault "אלפין A110-50" - תמונות רשמיות DOBIE, STEPHEN (May 25, 2012). "Renault Alpine A110-50 concept official pictures". evo.co.uk. evo. Retrieved 24 September 2015 "אלפין A110-50" web.archive.org/web
רוקמת התחרה

רוקמת התחרה (בצרפתית: La Dentellière) הוא סרט דרמה צרפתי משנת 1977 עם איזבל הופר ואיב בניטון בתפקידים הראשיים. התסריט מבוסס על הרומן "רוקמת התחרה" משנת 1974 של פסקל ליינה (אנ'), שזיכה אותה בפרס גונקור. הסרט הופץ בישראל על ידי גלפנדפילם. ביאטריס (איזבל הופר) היא בחורה צעירה ופשוטה הגרה עם אמה בפריז ועובדת כמתלמדת במספרת נשים. היא ביישנית ומופנמת ואין לה חברים פרט לספרית מרילן (פלורנס ג'ורג'טי), המבוגרת ממנה ובעלת ניסיון עשיר עם גברים. לאחר שהגבר האחרון של מרילן נוטש אותה, היא מחליטה לנסוע לחופשה עם ביאטריס בעיירת החוף קאבורג (אנ') בנורמנדי. שתיהן משתעממות בעיירה המנומנת. הן יוצאות לדיסקוטק. מרילן רוקדת שם, אך ביאטריס יושבת ולא נענית להזמנות גברים לריקוד. מרילן מתאהבת בגבר אמריקאי, עוברת לגור אתו ומשאירה את ביאטריס לבדה במלון. ביאטריס משוטטת לבדה ופוגשת סטודנט צעיר לספרות בשם פרנסואה (איב בניטון). הוא אינטליגנט, נאה, ממשפחה עשירה, והוא מוקסם מהפשטות של ביאטריס. למרות הבדלי ההשכלה ביניהם הרומן מתהדק והם עוברים לגור ביחד בדירה קטנה בפריז ושם ממשיך פרנסואה בלימודיו וביאטריס במספרה, למרות שפרנסואה מעדיף שתלמד ותמצה את עצמה בעיסוק מכובד יותר. פרנסואה מציג אותה להוריו. כאשר חבריו באים לבקר, השיחה עוסקת בבעיות פילוסופיות, וביאטריס יושבת בצד מנותקת. היא אינה מסוגלת להשתלב בעולמו האינטלקטואלי של בעלה. פרנסואה לומד לבחינות בעוד שביאטרים מגהצת ו"מפריעה" לו. לבסוף מחליט פרנסואה להיפרד וביאטריס מקבלה זאת בהכנעה. היא חוזרת לגור עם אמה, נכנסת לדיכאון עמוק ומפסיקה לאכול. לבסוף היא מתעלפת ברחוב ונלקחת לאשפוז במוסד למחלות נפש. פרנסואה, אכול רגשות חרטה מבקר אותה בבית חולים ומוצא אותה מנותקת בתוך עולמה הפנימי. היא סורגת עם פנים קפואות כמו בציור רוקמת התחרה(אנ') של ורמיר. איזבל הופר זכתה בפרס באפט"א לשחקן חדש ומבטיח ביותר. היא זכתה גם בפרס דוד די דונטלו לשחקנית הזרה הטובה ביותר. קלוד גורטה היה מועמד לפרס דקל הזהב. הסרט היה מועמד לשלושה פרסי סזאר - השחקנית הטובה ביותר (איזבל הופר), שחקנית המשנה הטובה ביותר (פלורנס ג'ורג'טי) והסרט הטוב ביותר. "רוקמת התחרה", במסד הנתונים הקולנועיים IMDb (באנגלית) "רוקמת התחרה", באתר AllMovie (באנגלית) "רוקמת התחרה", באתר Rotten Tomatoes (באנגלית) "רוקמת התחרה", במסד הנתונים הקולנועיים KinoPoisk (ברוסית) קדימון לסרט רוקמת התחרה, באתר יוטיוב גידי אורשר, אהבה ללא עתיד, מעריב, 27 ביולי 1980 זאב רב נוף, אין אהבה ללא גשר, דבר, 25 בספטמבר 1978 סרטים - רוקמת התחרה, מסמך באתר ארכיון המדינה
חומצה קרוטית

חומצה קרוטית (באנגלית: Cerotic acid) היא חומצת שומן רוויה. בטמפרטורת החדר החומר הוא מוצק גבישי לבן. זוהי חומצה קרבוקסילית שלה שרשרת בת 26 פחמנים נוסחתה: C26H52O2 או CH3(CH2)24COOH, החומצה הקרוטית שייכת לקבוצת חומצות השומן הארוכות המיוצרות ברשתית התוך-פלזמית בתא. הצטברות חומצה קרוטית בגוף מתרחשת בחולי אדרנולויקודיסטרופיה. החומצה היא מרכיב חשוב בדונג דבורים ובווקס קרנוּבָּה מקור השם במילה הלטינית Cire -דונג. מדיה וקבצים בנושא חומצה קרוטית בוויקישיתוף
ג'אנג סונג-הו

קוריאה זהו שם קוריאני; שם המשפחה הוא ג'אנג. ג'אנג סונג-הו (בקוריאנית: 장성호; נולד ב-12 בינואר 1978) הוא ג'ודוקא עבר דרום קוריאני אשר התחרה בקטגוריית המשקל עד 100 ק"ג. ג'אנג התחרה שלוש פעמים במשחקים האולימפיים. בסידני 2000 הוא הודח בסיבוב הראשון, באתונה 2004 הוא זכה במדליית הכסף, ובבייג'ינג 2008 הוא סיים במקום השביעי לאחר שהודח בשלב רבע הגמר. ג'אנג מחזיק בשתי מדליות מאליפויות העולם, מדליית כסף (1999) ומדליית ארד (2001). במשחקי אסיה הוא זכה בשתי מדליות, מדליית זהב (2006) ומדליית כסף (2002). באליפויות אסיה ג'אנג מחזיק בשש מדליות. שתי מדליות זהב, (1999, 2005), שלוש מדליות כסף (2003, 2004 ו-2008) ומדליית ארד (1999). במהלך הקריירה זכה ג'אנג במדליות רבות בתחרויות מהסבב העולמי, וביניהן מדליות בטורנירי טוקיו ופריז היוקרתיים. ג'אנג סונג-הו, באתר olympedia.org ג'אנג סונג-הו, באתר איגוד הג'ודו העולמי ג'אנג סונג-הו, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
סוף הדרך

האם התכוונתם ל... סוף הדרך (תוכנית טלוויזיה) – תוכנית טלוויזיה ישראלית סוף הדרך (סדרת רשת) – סדרת אנימציה סאטירית ירושלמית אשר הופצה על ידי "כאן דיגיטל" סוף הדרך (סלנג) – ביטוי סלנג המבטא מצוינות והצלחה סוף הדרך (ספר) – ספר מאת ג'ון בארת' שירי סוף הדרך – שלושה שירים שנכתבו על ידי המשוררת הישראלית לאה גולדברג סוף הדרך (סרט) – סרט דרמה אמריקאי משנת 1987 בבימויו של ג'יי ראסל